
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PAVEDIMO  ORGANIZUOTI  ŽEMĖS  SKLYPŲ FORMAVIMO IR PERTVARKYMO PROJEKTO RENGIMĄ


[bookmark: _GoBack]2016 m. balandžio 15 d. Nr.AT-358
Šakiai

                     Vadovaudamasi Lietuvos Respublikos vietos savivaldos įstatymo  29 straipsnio 8 dalies 1 ir 2 punktais,  Lietuvos Respublikos teritorijų planavimo įstatymo  20 straipsnio 6 dalies 2  punktu,  Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) patvirtintomis  Žemės sklypų formavimo ir pertvarkymo projektų rengimo ir įgyvendinimo taisyklėmis, rajono  savivaldybės  administracijos  direktoriaus 2015 m. birželio 12 d. įsakymo Nr. AT-574 „Dėl  pavedimo  administracijos  direktoriaus  pavaduotojui“ 5 punktu, bei atsižvelgdamas į  pil. Vidutės Elenos Indriūnienės  prašymą:
			1. P a v e d u  rajono savivaldybės administracijos Architektūros ir urbanistikos skyriui organizuoti žemės sklypų formavimo ir pertvarkymo projekto rengimą, suformuojant  žemės sklypą Gėlių g.10, Gelgaudiškio m., Šakių r. sav., po nuosavybės teise valdomais statiniais (registro įrašo Nr.44/839467). Žemės sklypo naudojimo paskirtis – kita, naudojimo būdas –  vienbučių  ir  dvibučių gyvenamųjų   pastatų  teritorijos.
			2. N u s t a t a u, kad projekto rengimo darbai finansuojami projekto rengimą inicijavusios pil. Vidutės Elenos Indriūnienės  lėšomis.
                  	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Administracijos direktoriaus pavaduotoja                                                                 Inga  Cibulskienė

